《中秋山间观月》
宋代·王铚

月出云开天宇閒，幽居真赏异尘寰。
冰轮孤挂夜千丈，玉露密零秋一山。
莫望乡关起愁色，胜居沙漠惨离颜。
桂娥应恨无佳句，不识幽人到老閒。

作者简介：王铚，生卒年月不详。字性之，自号汝阴老民，世称雪溪先生。高宗建炎四年（1130），纂集太宗以来兵制。绍兴四年（1134）书成，赐名《枢庭备检》。后罢为右承事郎，主管台州崇道观，续上《七朝国史》等。九年，为湖南安抚司参议官。晚年，遭受秦桧的摒斥，避地剡溪山中，日以觞咏自娱。